Stadion Ta' Qali
Nacionalni stadion Ta' Qali je nogometni stadion u Ta' Qaliu, Malta. Na njemu se igra većina utakmica malteške Premijer lige. Također, na njemu domaće utakmice igra nogometna reprezentacija Malte. Kapacitet stadiona je 17.797 sjedećih mjesta. Stadion je otvoren 1980. godine. Izgrađen je na prostoru koji je služio kao vojni aerodrom za vrijeme Drugog svjetskog rata. Ima postavljene reflektore, elektronski semafor, medijski centar, VIP lože, teretanu, kliniku, te druge sadržaje.